section_heading: Biskup
paragraph_text: Na svetkovinu Gospodnjeg navještenja, 25. ožujka 2000. godine papa Ivan Pavao II imenovao ga je za nadbiskupa koadjutora u Beogradu. Biskupsko ređenje primio je 24. svibnja 2000. godine u crkvi Marije Pomoćnice na Rakovniku u Ljubljani. U Beograd dolazi za Duhove 2000. godine. Na plenarnoj sjednici Biskupske konferencije Jugoslavije u jeseni 2000. godine prima dužnosti referenta za katehezu i mlade, za redovnički život te postaje predsjednik biskupske komisije za Karitas.